II. SCHÖNHERZ MEETUP

Információbiztonság -A te adataid biztonságban vannak?

A technológia fejlődésének felgyorsult üteme észrevétlenül soha nem tapasztalt felelősséget adott a mérnök társadalom kezébe. Világos, hogy a minket körülvevő valóságot formáló mérnökök együttműködésének minősége alapvetően formálja közös jövőnket. Ezért fontos, hogy a bennünket folyamatosan érő elsöprő hatású fejlődési irányokat közelebbről is megismerjük, elsajátítsuk a mögöttük rejlő gondolatokat. A Schönherz Kollégium diák vezetése éppen ezért a résztvevőket izzadságszagú előadások helyett inspiráló beszédekkel és a Dumaszínházból kölcsönzött jó hangulattal várják az eseményre.

A II. Schönherz Meetup alkalmával négy igazán rendhagyó előadással készül a rendezvénysorozat, mely során a figyelem az “Információbiztonság” fogalomkörére összpontosul.   
Az est során olyan mindenkit érintő témákat fogunk boncolgatni, mint a biometrikus képfelismerő rendszerek és az adataink védelme a külvilág és a rendszerüzemeltetők elől. Kitekintünk a kiberhadviselés mai helyzetére, valamint szó lesz arról, hogy érdemes-e egy mérnöknek a mindennapi munkájában biztonsági kérdésekkel foglalkozni és mit jelent pontosan az etikus hackelés.

Az egész estés rendezvényen a résztvevőket kötetlen beszélgetésre invitáljuk az előadásokat követően egy kellemes borkostoló mellett.

Időpont: 2014. október 29. szerda, 18:30 -21:00-ig, utána kötetlen beszélgetés borkóstolóval

Helyszín: Schönherz Zoltán Kollégium (1117 Budapest, Irinyi József utca 42.)

Belépőjegy: A rendezvény ingyenes, de regisztrációhoz kötött!

Regisztráció: http://meetup.sch.bme.hu/regisztracio